Babelscape/SREDFM huggingface dataset:
Αριστείδης Μεταλληνός

Ο Αριστείδης Μεταλληνός ήταν Έλληνας γλύπτης από την Κέρκυρα. Γεννήθηκε το 1908 (δεν υπάρχουν επίσημα στοιχεία για τη γέννησή του), ένας από τρεις γιους του Ζαχαρία και της Ελένης Μεταλληνού, και πέθανε στις 19 Μαΐου 1987.
Πέρασε το μεγαλύτερο μέρος της ζωής του το πέρασε στο χωριό των Άνω Κορακιανών στην Κέρκυρα, εργαζόμενος ως ταγκάρης και τεχνίτης. Παρά το γεγονός ότι νωρίς έδειξε σημάδια ταλέντου ως λιθοξόος, η φτώχεια απέτρεψε τον Μεταλληνό από το να αποκτήσει καλλιτεχνική μόρφωση. Δεν ξεκίνησε να εργάζεται ως αυτοδίδακτος γλύπτης παρά μόνο το 1973, οπότε και κατάφερε να εκπληρώσει την διακαή του επιθυμία να χρησιμοποιήσει σφυρί και καλέμι ώστε «να παρουσιάσει τον άνθρωπο και τα ελαττώματά του», απεικονίζοντας σε πέτρα και μάρμαρο μία μοναδική καταγραφή των αλλεπάλληλων αλλαγών που υφίστατο η παραδοσιακή οικονομία και κοινωνία, που έδινε έμφαση στα πρωτεία της οικογένειας, τους θεσμούς του χωριού και τα παραδοσιακά έθιμα. Ταυτόχρονα πέτυχε να αναμίξει σε αυτό το μνημείο ελληνικής λαογραφίας και στοιχεία ερωτικά, σκωπτικά και πολιτικά ανατρεπτικά.

Το έργο του αποτελείται από πλέον των 250 κομματιών, που σχεδόν όλα δημιουργήθηκαν τα τελευταία 12 χρόνια της ζωής του, και φυλάσσονται σε ένα οικογενειακό μουσείο στα Άνω Κορακιάνα - ένα μουσείο που έχτισε ο ίδιος ως προσφορά στο χωριό του.

Η πρώτη σύζυγος του Μεταλληνού, Ελένη, πέθανε άτεκνη. Παντρεύτηκε ξανά, σε προχωρημένη ηλικία, την Αγγελική, που του χάρισε δυο παιδιά, τον Αντρέα και τη Μαρία. Ανδρέας πέθανε τον Οκτώβριο του 2016. Η σύζυγός του, Άννα, συνεχίζει να ζει στο Μουσείο.
Uncommon Man

Το Uncommon Man είναι τραγούδι του χαρντ ροκ συγκροτήματος Deep Purple, το όγδοο του δίσκου "Now What?!", ο οποίος κυκλοφόρησε στις 26 Απριλίου 2013 από την "Ear Music".
Μπίλιγχαμ

Μπίλιγχαμ είναι μια Κωμόπολη στο County Durham στη βορειοανατολική Αγγλία, με πληθυσμό 35765 κατοίκους (2006). Ιδρύθηκε από Σάξονες. Στη σύγχρονη ιστορία της στηρίζεται στη Χημική βιομηχανία και συγκεκριμένα στην εταιρεία Imperial Chemical Industries που παίζει σημαντικό ρόλο στην ανάπτυξη του Μπίλιγχαμ.
Νόρθφλιτ

Η Νόρθφλιτ (Northfleet) είναι πόλη στο Κεντ (Αγγλία). Έχει πληθυσμό 13.300 κατοίκους (2005). Το όνομα της προέρχεται από τον ποταμό River Fleet, μικρό παραπόταμο του Τάμεση και μεγαλύτερο υπογειοποιημένο ποτάμι της αγγλικής πρωτεύουσας. Η πόλη είναι κτισμένη στα βόρεια (north) του ποταμού και για αυτό ονομάστηκε Νόρθφλιτ. Στη νότια (σάουθ) πλευρά του ποταμού υπάρχει χωριό με το όνομα Σάουθφλιτ (Southfleet).
BBC Essex

Το BBC Essex (BBC Έσσεξ) είναι η υπηρεσία του BBC Local Radio και εξυπηρετεί την κομητεία Έσσεξ. Ο σταθμός εκπέμπει στους 95.3 και 103.5 στα FM και στους 729, 765 και 1530 στα AM. Επιπλέον, ο σταθμός εκπέμπει και μέσω ψηφιακού ραδιοφώνου και μέσω διαδικτύου.
Xscape

Το Xscape είναι το 2ο στούντιο άλμπουμ του Μάικλ Τζάκσον μετά το θάνατό του. Περιέχει ακυκλοφόρητα τραγούδια του σε remix. Οι αυθεντικές εκδόσεις κυκλοφορούν στο deluxe edition. Όλη η μουσική περιλαμβάνεται επίσης στο Sony Xperia Z2.
Ατζμάν

Το Ατζμάν (Αραβικά: عجمان ʿ Aǧmān), ενίοτε απαντάται και ως "Ουτζμάν" (Ujman), είναι ένα από τα επτά εμιράτα των ΗΑΕ. Με έκταση μόλις 260 τετραγωνικά χιλιόμετρα (100 τετραγωνικά μίλια) είναι το μικρότερο από τα επτά εμιράτα. Βρίσκεται κατά μήκος του Περσικού Κόλπου. Ελέγχει επίσης την περιοχή Μαφσούτ, μια μικρή πόλη με γεωργικές εκτάσεις. Περίπου το 95% του πληθυσμού του εμιράτου κατοικεί στην πόλη του Ατζμάν, το οποίο αποτελεί μέρος της μητροπολιτικής περιοχής του Ντουμπάι-Σάρτζα-Ατζμάν. Ο πληθυσμός ήταν μόλις 36.000 το 1980, αλλά αυξήθηκε σημαντικά τα τελευταία χρόνια λόγω της εισροής των ανθρώπων από τα γειτονικά εμιράτα του Ντουμπάι και της Σάρτζα, καθώς και από άλλες χώρες.
BBC Radio Cambridgeshire

Το BBC Radio Cambridgeshire είναι ραδιοφωνικός σταθμός της υπηρεσίας BBC Local Radio και εξυπηρετεί την κομητεία Κέμπριτζσαϊρ. Ο σταθμός στεγάζονταν σε ένα κτήριο δίπλα από τον σιδηροδρομικό σταθμό της πόλης, τώρα ο σταθμός στεγάζεται σε ένα κτήριο το οποίο βρίσκεται στη περιοχή "Business Park". Ο σταθμός εκπέμπει στους 95.7 και 96.0 στα FM και στους 1026 στα AM. Επιπλέον, ο σταθμός εκπέμπει και μέσω ψηφιακού ραδιοφώνου αλλά και μέσω διαδικτύου με την υπηρεσία RealPlayer. Ξεκίνησε να εκπέμπει στις 1 Μαΐου του 1982 και είναι γνωστός ως "Radio Cambridge".

250px|right|thumb|Το κτήριο όπου στεγάζεται ο ραδιοφωνικός σταθμός BBC Radio Cambridgeshire.
Μίτρα Μίτροβιτς

Η Μίτρα Μίτροβιτς ("σερβικά : Митра Митровић") (Ποζέγκα, Βασίλειο της Σερβίας 1912 - Βελιγράδι, Γιουγκοσλαβία 2001) ήταν Σέρβα αγωνίστρια της αντίστασης κατά τον Β΄παγκόσμιο πόλεμο, κομμουνίστρια, συγγραφέας και πολιτικός.

Σπούδασε φιλοσοφία στο πανεπιστήμιο του Βελιγραδίου όπου αποφοίτησε το 1935. Κατά την διάρκεια των σπουδών της έγινε μέλος του κομμουνιστικού κόμματος της Γιουγκοσλαβίας. Συμμετείχε σε όλες τις δράσεις τους κόμματος παίρνοντας μέρος σε απεργίες εργοστασίων. Ήταν από τους ιδρυτές και αρθρογράφους του περιοδικού "γυναίκα σήμερα" („Жена данас“).

Μετά την κατάληψη της Γιουγκοσλαβίας το 1941 από τις δυνάμεις του Άξονα συνελήφθη και εγκλείστηκε στο στρατόπεδο Βανίτσκι. Μετά από λίγους μήνες απέδρασε και εντάχτηκε στους Παρτιζάνους. Με την απελευθέρωση το 1945 έγινε υπουργός παιδείας στην κυβέρνηση Μπλαγκόιε Νέσκοβιτς της Λαϊκής Δημοκρατίας της Σερβίας. Έχει συμμετάσχει σε πολλές επιτροπές του κομμουνιστικού κόμματος κι έχει τιμηθεί με πολλά παράσημα από την Γιουγκοσλαβική κυβέρνηση. 

Ήταν η πρώτη σύζυγος του Μίλοβαν Τζίλας με τον οποίο ήταν παντρεμένη από το Μάιο του 1936 έως τον Μάρτιο του 1952 και είχαν αποκτήσει μια κόρη.

έργα της :
* „Ратно путовање“, мемораи, 1953,
* „Веселин Маслеша“, портрет, 1956,
* „Положај жене у савременом свету“, 1960.
Πρόεδρος της Σλοβενίας

Ο θεσμός του Προέδρου της Δημοκρατίας της Σλοβενίας (σλοβεν. "Predsednik Republike Slovenije") δημιουργήθηκε στις 23 Δεκεμβρίου του 1991, όταν το Κοινοβούλιο της Σλοβενίας ψήφισε το νέο Σύνταγμα της χώρας, ως αποτέλεσμα της ανεξαρτητοποίησής της από την Σοσιαλιστική Ομοσπονδιακή Δημοκρατία της Γιουγκοσλαβίας.

Καθώς το Σλοβενικό Σύνταγμα δίνει στον Πρόεδρο περιορισμένες εξουσίες, το αξίωμα είναι ως επί το πλείστον συμβολικό. Μεταξύ άλλων, ο Πρόεδρος είναι Αρχηγός των Ενόπλων Δυνάμεων. Η έδρα του Προέδρου είναι το Προεδρικό Μέγαρο στη Λιουμπλιάνα. Ο Πρόεδρος της Σλοβενίας εκλέγεται με άμεση καθολική ψηφοφορία κάθε πέντε χρόνια. Κάθε Σλοβένος πολίτης μπορεί να θέσει υποψηφιότητα για τον θεσμό, αλλά μπορεί να εκλεγεί μόνο μέχρι δύο θητείες.
Κυρία του Έλτσε

thumb|285px|right|Η κεφαλή της Κυρίας του Έλτσε
Με την ονομασία Κυρία του Έλτσε ή Κυρία της Ελίκης (ισπαν. "Dama de Elche" ή καταλ. "Dama d'Elx") αναφέρεται πέτρινη προτομή που ανακαλύφθηκε τυχαία το 1897 στη L' Alcúdia, αρχαιολογικό χώρο εντός ιδιωτικού κτήματος, δύο χιλιόμετρα νότια από την πόλη Έλτσε (την αρχαία Ελίκη) στην κοινότητα της Βαλένθια της Ισπανίας. Αναπαριστά μία γυναίκα με δύο μυστηριώδεις τεράστιους κάθετους δίσκους στα πλευρά του προσώπου της. Πιστεύεται γενικώς ότι είναι έργο της ιβηρικής γλυπτικής από τον 4ο αιώνα π.Χ., παρ' ότι η τεχνική υποδεικνύει ισχυρές ελληνιστικές επιδράσεις. Σύμφωνα με την "Encyclopedia of Religion" η Κυρία του Έλτσε εικάζεται ότι συνδέεται απευθείας με την Τανίτ ή Τινίτ, τη θεά των Καρχηδονίων, που λατρευόταν από τους Καρχηδόνιους της Ιβηρίας.
BBC Radio Northampton

Το BBC Radio Northampton είναι ραδιοφωνικός σταθμός της υπηρεσίας BBC Local Radio, o οποίος ξεκίνησε να εκπέμπει στις 16 Ιουνίου του 1982 και εξυπηρετεί την κομητεία Νορθάμπτονσαϊρ. Ο σταθμός εκπέμπει από το Ραδιομέγαρο του Νορθάμπτον στους 103.6 και 104.2 στα μακρά κύματα. Εκτός από το Νορθάμπτον, ο σταθμός έχει στούντιο στις πόλεις Νταβέντρι και Κόρμπι.
BBC Radio Norfolk

Το κτήριο όπου στεγάζεται ο οργανισμός στο [[Νόργουιτς]].

Το BBC Radio Norfolk είναι ραδιοφωνικός σταθμός της υπηρεσίας BBC Local Radio, o οποίος ξεκίνησε να εκπέμπει στις 11 Σεπτεμβρίου του 1980 και εξυπηρετεί την κομητεία Νόρφολκ. Ο σταθμός εκπέμπει από το Νόργουιτς και συγκεκριμένα από το κτήριο "The Forum", όπου στεγάζεται και ο οργανισμός BBC Ανατολικά. Ο σταθμός εκπέμπει στους 95.1 (Ανατολικό Νόρφολκ), στους 95.6 (Βόρειο Νόρφολκ) και στους 104.4 (Δυτικό Νόρφολκ) στα μακρά κύματα και στους 855 (Ανατολικό Νόρφολκ) και 873 (Δυτικό Νόρφολκ) στα μεσαία κύματα. Επιπλέον, ο σταθμός εκπέμπει και μέσω ψηφιακού ραδιοφώνου, αλλά και μέσω διαδικτύου από την υπηρεσία BBC iPlayer.

Ο σταθμός είναι ο πιο δημοφιλής ραδιοφωνικός σταθμός του BBC Local Radio, έχοντας την υψηλότερη ακροαματικότητα κατά τη περίοδο 2003-2006. Το 1986, η πρωϊνή εκπομπή "The Norfolk Airline" κέρδισε το βραβείο για την καλύτερη εκπομπή στα βραβεία "Sony Radio Awards". Επίσης, 28 χρόνια αργότερα, το 2014, ο σταθμός κέρδισε το βραβείο καλύτερης δημοσιογραφίας, από την υπηρεσία BBC Local Radio, και από τα βραβεία "Sony Radio Awards".

Ο σταθμός δεν θα πρέπει να μπερδεύεται με τον φανταστικό ραδιοφωνικό σταθμό "Radio Norwich", από την τηλεοπτική σειρά "I'm Alan Partridge" ή με τον ραδιοφωνικό σταθμό "Radio Norwich 99.9".
Μιλιβόιε Πέροβιτς

μικρογραφία
Ο Μιλιβόιε Πέροβιτς ("σερβικά : Миливоје Перовић") (Μπράινα 5 Οκτωβρίου 1912 - Βελιγράδι 29 Δεκεμβρίου 1975) ήταν σερβικής καταγωγής Γιουγκοσλάβος νομικός, διπλωμάτης, συγγραφέας και δημοσιογράφος. 

Ήταν γιος του του Λουκά και της Στάνιτσα Πέροβιτς. Τελείωσε το δημοτικό σχολείο στο Τουλάρε και γυμνάσιο στη Μεντβέντα, σπούδασε στην νομική Σχολή στο Βελιγράδι το 1937, και το 1940 έλαβε το διδακτορικό του. Εργάστηκε ως δικαστικός υπάλληλος στο Λέσκοβατς όπου ήταν και ο ανταποκριτής της εφημερίδας "Πολίτικα". 

Πριν από τον Β΄παγκόσμιο πόλεμο ανήκε στο Δημοκρατικό κόμμα του Λιούμπα Νταβίντοβιτς. Αργότερα εγκαταστάθηκε στο Βελιγράδι, ως δημοσιογράφος στην "πολίτικα". Κατά τη διάρκεια αυτής της περιόδου εντάχθηκε στο προοδευτικό φοιτητικό κίνημα της Γιουγκοσλαβίας. Μετά το βομβαρδισμό του Βελιγραδίου το 1941 επέστρεψε στο Λέσκοβατς και είναι και συμμετείχε στις προετοιμασίες για την ένοπλη εξέγερση στην Γιαπλάνιτσα. Κατά την διάρκεια του πολέμου ήταν διοικητής της τέταρτης ταξιαρχίας στο Σερβικό Λαϊκό Απελευθερωτικό Στρατό.

Στην πρώτη κυβέρνηση της Σερβίας ήταν υπουργός της οικονομίας και Υπουργός Βιομηχανίας και Ορυχείων. Επίσης χρημάτισε υπουργός οικονομικών της Σερβίας, υφυπουργός Δικαιοσύνης της Σερβίας και σύμβουλος της πρεσβείας στο Λονδίνο. Έχει βραβευτεί με πολλά παράσημα.

Έχει γράψει και έχει δημοσιεύσει περισσότερα από 20 μυθιστορήματα και χρονικά. Πέθανε στις 29 Δεκεμβρίου 1975. Βελιγράδι.

Έργα του :
* Хроника о Пустој Реци - (Просвета, Београд, 1951).
* Поред Мораве - (Просвета, Београд, 1958)
* Големаши - (Минерва, Суботица,1955)
* Бели квадрати (Космај, Београд, 1957)
* Седам ока земље
* Планина Влаина (Народна књига, Београд, 1962) 
* Град на Морави (Просвета, Београд, 1965) 
* Вуци са Жуте Реке- збирка приповедака
* Четири Мујове војске (Крушевац, Багдала,1966)
* Дан осми( Изишао је 1968. године у издању аутора)
* Последњем броду (Слово љубве, Београд, 1971) 
* Устанак на југу Србије 1917, Топлички устанак,
Peugeot 108

Το Peugeot 108 είναι ένα αυτοκίνητο πόλης της κατηγορίας Α, της γαλλικής αυτοκινητοβιομηχανίας Peugeot. Κατασκευάζεται σε κοινές εγκαταστάσεις με τα συγγενικά Citroën C1 δεύτερης γενιάς και Toyota Aygo δεύτερης γενιάς, στο εργοστάσιο της Toyota Peugeot Citroën Automobile (TPCA) στο Κόλιν της Τσεχίας, από τον Ιούλιο του 2014 έως σήμερα, όπως είχε συμβεί και με τους προκατόχους Peugeot 107, Citroën C1 πρώτης γενιάς και Toyota Aygo πρώτης γενιάς.

Ωστόσο, τον Νοέμβριο του 2018 ανακοινώθηκε ότι το 2021 η Toyota θα εξαγοράσει εξ ολοκλήρου το εργοστάσιο και θα διατηρήσει μόνο το Aygo (που διαχρονικά έχει ξεπεράσει, με διαφορά, σε πωλήσεις τα 108 και C1), και αυτό πυροδότησε έντονες φήμες, που τελικώς φαίνεται να είναι αληθινές, ότι τα 108 και C1 θα διακοπούν οριστικά στις αρχές του 2021, χωρίς να υπάρξει ποτέ μελλοντική γενιά τους. Η εξαγορά του εργοστασίου έγινε στις 1 Ιανουαρίου 2021 και πλέον η μονάδα παραγωγής ανήκει πλήρως στην Toyota Ευρώπης.
Αχιλλέας Απέργης

Ο Αχιλλέας Απέργης του Γεωργίου (Κέρκυρα, 31 Ιανουαρίου 1909 – Αθήνα, 23 Μαρτίου 1986) ήταν Έλληνας γλύπτης της γενιάς των χρόνων 1898-1922.
Σιδηροδρομικός Σταθμός Τιθορέας

Ο Σιδηροδρομικός Σταθμός Τιθορέας είναι σιδηροδρομικός σταθμός στην Κάτω Τιθορέα της Φθιώτιδας. Βρίσκεται μέσα στην κωμόπολη. Ο σταθμός άνοιξε στις 8 Μαρτίου 1904 και εξυπηρετείται από τα υπεραστικά τρένα ανάμεσα στην Αθήνα και τη Καλαμπάκα. Από αυτόν το σταθμό, ξεκινάει η νέα σιδηροδρομική γραμμή Τιθορέας - Δομοκού, η οποία παραδόθηκε τον Φεβρουάριο του 2018.
Σιδηροδρομικός Σταθμός Λιλαίας

Ο Σιδηροδρομικός Σταθμός Λιλαίας είναι σιδηροδρομικός σταθμός κοντά στα Άνω Καλύβια Αμφίκλειας στη Φθιώτιδα. Βρίσκεται έξω από τον οικισμό, επί της σιδηροδρομικής γραμμή Αθήνας - Θεσσαλονίκης. Ο σταθμός άνοιξε το 1905. Το 1915 ο σταθμός λεγόταν Σουβάλα και έκλεισε προσωρινά στις 10 Φεβρουαρίου 2018, με αφορμή την κατασκευή της νέας ομώνυμης γραμμής υψηλών ταχυτήτων. Επαναλειτούργησε τον Ιούλιο του 2018. Από τον σταθμό εξυπηρετούνται και οι οικισμοί Πολύδροσο, Δρυμαία, Μαριολάτα και Τιθρώνιο.
Σιδηροδρομικός Σταθμός Μπράλου

Ο Σιδηροδρομικός Σταθμός Μπράλου είναι σιδηροδρομικός σταθμός του χωριού Μπράλος του Νομού Φθιώτιδας και βρίσκεται 4 χλμ. νοτιότερά του. Ο σταθμός άνοιξε το 1905 και έκλεισε στις 10 Φεβρουαρίου του 2018, με αφορμή την κατασκευή της νέας γραμμής υψηλών ταχυτήτων Αθήνας - Θεσσαλονίκης, στο τμήμα Τιθορέα-Λιανοκλάδι. Επαναλειτούργησε τον Ιούλιο του 2018. O σταθμός από το 1939 έως το 1949 λεγόταν σταθμός Γραβιάς. Βρίσκεται σε υψόμετρο 361 μέτρων, το υψηλότερο σημείο ενεργού σιδηροδρομικού σταθμού στον παλαιό σιδηροδρομικό άξονα Πειραιώς - Θεσσαλονίκης.
Αναστασία της Σερβίας

Η Αναστασία της Σερβίας ή Αγία Αναστασία της Σερβίας, πραγματικό όνομα Άννα, ("σερβικά : Ана Немањић, Света Анастасија"), ήταν Βυζαντινή πριγκίπισσα και πριγκίπισσα της Ράσκα. Ήταν σύζυγος του Στέφανου Νεμάνια (1166-1196). Πήρε μοναστικούς όρκους το 1196 και βαφτίστηκε Αναστασία, μετά τον θάνατο της ανακηρύχθηκε αγία και εορτάζεται στις 22 Ιουνίου.

Αναφέρεται ως κόρη του βυζαντινού αυτοκράτορα Ρωμανού, άγνωστο ακριβώς ποιου, πιθανολογείτε κόρη του Ρωμανού Δ΄ Διογένη χωρίς αυτό να ταιριάζει χρονικά. Από άλλους αναφέρεται ως κόρη του Βάνου της Βοσνίας.

Με τον Στέφανο απέκτησαν τα εξής παιδιά: 
* Στέφανος ο Πρωτόστεπτος, βασιλιάς της Σερβίας.
* Βούκαν, κυβερνήτης της Ντούκλια/Διοκλείας (1190-1208).
* Άγιος Σάββας, ο ιδρυτής της Σερβικής εκκλησίας, γεννημένος σαν Ράστκο Νεμάνιτς.
* Ευφημία, ο οποία παντρεύτηκε τον ηγεμόνα της Θεσσαλονίκης.
* άγνωστη κόρη που παντρεύτηκε Τιχομίρ άρχοντα των Σκοπίων, με τον οποίο είχε έναν γιο, τον Βούλγαρο ηγεμόνα Κωνσταντίνο Α΄.
Ευδοκία Αγγελίνα

Η Ευδοκία Αγγελίνα (1173 - 1211) ήταν Βυζαντινή πριγκίπισσα του οίκου των Αγγέλων, αυτοκράτειρα του Βυζαντίου και πριγκίπισσα της Σερβίας. Ήταν η 3η κόρη του Βυζαντινού αυτοκράτορα Αλέξιου Γ΄ και της Ευφροσύνης Καματηράς. 

Η Ευδοκία παντρεύτηκε με τον Στέφανο Β΄ Νεμάνια (Nemanjic) που τότε ήταν ακόμη δευτερότοκος γιος του μεγάλου ζουπάνου της Ράσκας (=πρίγκιπα της Σερβίας). Τον γάμο κανόνισε ο θείος της Ισαάκιος Β΄ Άγγελος περίπου το 1186. Το 1195 ο άντρας της διαδέχτηκε τον πατέρα του στον θρόνο και έγινε μέγας ζουπάνος και η ίδια μεγάλη πριγκίπισσα της Ράσκας. Σύμφωνα με τον ιστορικό Νικήτα Χωνιάτη περίπου το 1198 το ζευγάρι χώρισε λόγω του ότι ο Στέφανος την κατηγόρησε για μοιχεία και την έστειλε πίσω στον πατέρα της. 

Στην Κωνσταντινούπολη η Ευδοκία παντρεύτηκε τον αυτοκράτορα Αλέξιο Ε΄ Δούκα. Το 1204 μετά την πολιορκία και κατάληψη της Κωνσταντινούπολης από τους σταυροφόρους της Δ΄ Σταυροφορίας διέφυγε στη Θράκη. Εκεί στη Μοσυνούπολη ο Αλέξιος Ε΄ και η Ευδοκία συναντήθηκαν με τον πατέρα της Αλέξιο Γ΄ όπου τους φιλοξένησε αλλά δολοφόνησε τον γαμπρό του. 

Η Ευδοκία παντρεύτηκε για τρίτη φορά τον άρχοντα της Κορίνθου Λέοντα Σγουρό, ο οποίος είχε προσφέρει άσυλο στον Αλέξιο Γ΄ και την οικογένειά του το 1204. Μετά τον θάνατο του Λέοντα το 1208, γύρω στα 1211, πέθανε και η Ευδοκία. 

Παιδιά απέκτησε μόνο με τον Στέφανο Β' Νεμάνια, τα εξής : 
* Στέφανος Ράντοσλαβ, βασιλιάς της Σερβίας.
* Στέφανος Βλάντισλαβ, βασιλιάς της Σερβίας.
* Σάββας Β΄, αρχιεπίσκοπος Σερβίας και άγιος.
* Κομνηνή Νεμάνια, δούκισσα της Κρούγια (Κρόιας) και του Ελμπασάν.
Αββαείο της Ίσοβας

Το Αββαείο της Ίσοβας είναι πρώην αββαείο των Κιστερκιανών το οποίο βρισκόταν στην Ελλάδα, στον Δήμο Ανδρίτσαινας-Κρεστένων.
Αββαείο του Ζάρακα

Το Αββαείο του Ζάρακα είναι πρώην αββαείο των Κιστερκιανών το οποίο ευρισκόταν στην Ελλάδα, στον Δήμο Στυμφαλίας. Ιδρύθηκε στις αρχές του 13ου αιώνα από μοναχούς προερχόμενους από το Αββαείο του Ωτκόμπ και εγκαταλείφθηκε έπειτα από διάστημα περίπου είκοσι ετών, κυρίως λόγω της πολιτικής κατάστασης της εποχής εκείνης.
Σιδηροδρομικός Σταθμός Τρικάλων

Ο Σιδηροδρομικός Σταθμός Τρικάλων είναι σιδηροδρομικός σταθμός στην πόλη των Τρικάλων, πρωτεύουσα του ομώνυμου νομού στην Θεσσαλία. 

Ο σταθμός ξεκίνησε την λειτουργία του στις 16 Ιουνίου του 1886 από την εταιρεία Θεσσαλικών Σιδηροδρόμων και αποτέλεσε έναν από τους κυριότερους σταθμούς της τότε γραμμής, μαζί με εκείνους των Φαρσάλων, της Καρδίτσας και της Καλαμπάκας. Εξυπηρετείται από υπεραστικά τρένα με κατεύθυνση προς την Αθήνα, τη Θεσσαλονίκη και την Καλαμπάκα.
Βούκαν της Ράσκας

Ο Βούκαν της Ράσκας (σερβικά: "Вукан", 1050 - 1112) ήταν μεγάλος ζουπάνος του Μεγάλου πριγκιπάτου της Ράσκας κατά τον Μεσαίωνα, από το 1083 μέχρι τον θάνατό του το 1112, αρχικά μαζί με τον αδελφό του Μάρκο. Υποτελής αρχικά του θείου του Κωνσταντίνου Μπόντιν, μετά τον θάνατο εκείνου το 1101 γίνεται ανεξάρτητος και ο πιο ισχυρός ηγεμόνας των Σέρβων. Νίκησε τους Βυζαντινούς αρκετές φορές κατακτώντας μέρη της βόρειας Μακεδονίας. Είναι ο γενάρχης της οικογένειας των Βουκάνοβιτς.
Σιμωνίς Παλαιολογίνα

Η Σιμωνίς Παλαιολογίνα ("Σερβικά : Симонида Палеолог Немањић", Κωνσταντινούπολη, 1294 - 1340) Βυζαντινή πριγκίπισσα και Βασίλισσα της Σερβίας ήταν κόρη του του Βυζαντινού αυτοκράτορα Ανδρόνικου Β΄ Παλαιολόγου και της δεύτερης συζύγου του Γιολάντας του Μομφερράτου. Η Σιμωνίς έγινε βασίλισσα της Σερβίας ως τέταρτη σύζυγος του Στέφανου Ούρου Β΄ Μιλούτιν.
Μίλαν Μίνιτς

Ο Μίλαν Μίνιτς είναι Σέρβος προπονητής καλαθοσφαίρισης, γεννημένος στις 24 Φεβρουαρίου 1957.
Οικογενειακή Γιορτή

Η Οικογενειακή Γιορτή είναι δανέζικη ταινία του 1998 του σκηνοθέτη Τόμας Βίντερμπεργκ. Είναι από τις πιο εμβληματικές της σχολής Δόγμα 95.
Ράσελ Άλαν Χαλς

Ο Ράσελ Άλαν Χαλς (Russell Alan Hulse, γεννημένος 28 Νοεμβρίου 1950) είναι Αμερικανός φυσικός και βραβευμένος το 1993 με το νόμπελ φυσικής, από κοινού με τον σύμβουλο της διατριβής του Τζόσεφ Χούτον Τέιλορ για την ανακάλυψη του δυαδικού πάλσαρ PSR B1913+16. Πιο συγκεκριμένα βραβεύτηκε για «την ανακάλυψη ενός νέου τύπου πάλσαρ, μια ανακάλυψη η οποία έχει ανοίξει το δρόμο για νέες δυνατότητες στη μελέτη της βαρύτητας». Είναι ειδικός στα πάλσαρ και στα βαρυτικά κύματα.
Ιωακείμ Στρουμπής

O Ιωακείμ Στρουμπής (1880-1950) ήταν Έλληνας θεολόγος και Επίσκοπος που διετέλεσε Επίσκοπος Αρδαμερίου, Μητροπολίτης Καρδαμύλων και Μητροπολίτης Χίου, επιδεικνύοντας σημαντική φιλανθρωπική δράση καθώς και συμμετοχή στην Εθνική Αντίσταση.
Αθανάσιος Τραχίλης

Ο Αθανάσιος Τραχίλης (1875 - 12 Φεβρουαρίου 1961) ήταν Έλληνας γιατρός και πολιτικός.
Στάθης Παπαδόπουλος

Ο Στάθης Παπαδόπουλος είναι Έλληνας ηθοποιός.
Φιλόστρατος ο Λήμνιος

Ο Φιλόστρατος ο Λήμνιος ή Φιλόστρατος ο νεώτερος (έζησε τον 3ο αιώνα μ.Χ.) ήταν αρχαίος Έλληνας ρήτορας και σοφιστής της Ρωμαϊκής εποχής. Χρονολογικά ήταν ο τέταρτος σοφιστής της οικογενείας των Φιλοστράτων και έτσι είναι γνωστός και ως Φιλόστρατος Δ΄, υπήρξε εγγονός του Φλάβιου Φιλόστρατου (από πατέρα) και του Φιλόστρατου του πρεσβύτερου (από μητέρα).
Extreme Aggression

Extreme Aggression είναι ο τίτλος του τέταρτου στούντιο άλμπουμ του γερμανικού thrash metal συγκροτήματος Kreator, το οποίο κυκλοφόρησε στις 19 Ιουνίου του 1989 μέσω της δισκογραφικής εταιρείας "Noise Records" στην Ευρώπη και της "Epic Records" στην Αμερική.

Ο δίσκος ηχογραφήθηκε στα "Music Grinder Studios" του Λος Άντζελες στις αρχές του 1989 με παραγωγό τον Ράντι Μπερνς και το βίντεο κλιπ του κομματιού ""Betrayer" προωθήθηκε ιδιαίτερα από την εκπομπή "Headbanger's Ball"" του MTV, ωθώντας τον δίσκο να πετύχει τις μεγαλύτερες πωλήσεις της μέχρι τότε δισκογραφίας τους.

Λίγο πριν ξεκινήσει η βορειοαμερικανική περιοδεία για την προώθηση του άλμπουμ με τους Suicidal Tendencies, ο Τσεμπιατόφσκι αντικαταστάθηκε από τον Φρανκ Γκόστζικ των Sodom.

Οι κριτικές για το άλμπουμ υπήρξαν πολύ θετικές, με το "Allmusic" να το βαθμολογεί με 4,5 / 5 αστέρια, το "Sputnik Music" με μέσο όρο βαθμολογιών 4,2 / 5, το "Metal Storm" με 8,7 / 10, το "Ultimate Guitar" με 8,8 / 10 και το "Metal Archives" με 88%.
Τζόσεφ Χούτον Τέιλορ

O Τζόσεφ Χούτον Τέιλορ (Joseph Hooton Taylor, γεννημένος 29 Μαρτίου 1941) είναι Αμερικανός αστροφυσικός βραβευμένος το 1993 με το νόμπελ φυσικής, από κοινού με τον Ράσελ Άλαν Χαλς για την ανακάλυψη του δυαδικού πάλσαρ PSR B1913+16. Πιο συγκεκριμένα βραβεύτηκε για «την ανακάλυψη ενός νέου τύπου πάλσαρ, μια ανακάλυψη η οποία έχει ανοίξει το δρόμο για νέες δυνατότητες στη μελέτη της βαρύτητας».

Ο Τέιλορ φοίτησε στο κολλέγιο Χέιβερφορντ και μετά πραγματοποίησε τη διδακτορική του διατριβή στο Πανεπιστήμιο Χάρβαρντ το 1968. Δίδαξε στο Πανεπιστήμιο της Μασαχουσέτης στο Άμχερστ από το 1969 μέχρι το 1981 και στη συνέχεια στο Πανεπιστήμιο Πρίνστον. Το 1974, ο Ράσελ Άλαν Χαλς και ο Τέιλορ ανακάλυψαν το δυαδικό πάλσαρ PSR B1913+16, το οποίο αποτελείται από ένα πάλσαρ και ένα σκοτεινό συνοδό αστέρα. Οι Χαλς, Τέιλορ και άλλοι συνεργάτες χρησιμοποίησαν αυτό το πρώτο δυαδικό πάλσαρ για ελέγχους μεγάλης ακρίβειας στη γενική σχετικότητα, δείχνοντας την ύπαρξη της βαρυτικής ακτινοβολίας, όπως αποκαλείται η ενέργεια που μεταφέρουν τα βαρυτικά κύματα. Το 1979, οι ερευνητές ανακοίνωσαν την ύπαρξη μικρών μεταβολών την τροχιά του πάλσαρ όπως αυτές προβλέπονταν από τη γενική σχετικότητα, αποδεικνύοντας ότι το σύστημα εκπέμπει βαρυτικά κύματα. αυτή ήταν και η πρώτη πειραματική απόδειξη της ύπαρξης των κυμάτων.
Λαμπέρ Λομπάρ

Ο Λαμπέρ Λομπάρ (γαλλικά: Lambert Lombard, 1505 ή 1506 - Αύγουστος 1566) ήταν γαλλόφωνος Φλαμανδός ζωγράφος, αρχιτέκτονας, νομισματολόγος και ανθρωπιστής της εποχής της Αναγέννησης. Ανήκε στην ομάδα εκείνη των καλλιτεχνών που επιζητούσαν να αναβιώσουν τη φλαμανδική ζωγραφική στρεφόμενοι από την παλαιότερη τέχνη στις καινοτομίες της ιταλικής Αναγέννησης. Εν τούτοις, λόγω της εκπαίδευσής του στη φλαμανδική σχολή, αφοιμοίωσε με δυσκολία τα πρότυπά του και παρήγαγε μια "διστακτική" μορφή τέχνης, η οποία ήταν περισσότερο ακαδημαϊκού ύφους και ψυχρότητας.
Σαν περάσουν πέντε χρόνια

Το Σαν περάσουν πέντε χρόνια είναι ένα θεατρικό έργο σε τρεις πράξεις, ολοκληρωμένο από τον Φεντερίκο Γκαρθία Λόρκα, στις 19 Αυγούστου του 1931. Μαζί με τα έργα "Το κοινό" και "Κωμωδία χωρίς τίτλο", συγκαταλέγεται στο λεγόμενο “θέατρο του παραλόγου” του Λόρκα, στο οποίο ο συγγραφέας δίνει προτεραιότητα σε μια γλώσσα έντονα επηρεασμένη από τον σουρεαλισμό.
Έβελιν Βέναμπλ

Η Έβελιν Βέναμπλ (αγγλικά: 18 Οκτωβρίου 1913 - 15 Νοεμβρίου 1993) ήταν Αμερικανίδα ηθοποιός, που στις δεκαετίας 1930 και 1940 πρωταγωνίστησε σε αρκετά ταινίες. Επίσης, μνημονεύεται και για τον ρόλο της στην ταινία της Disney, "Πινόκιο", ως η Μπλε Νεράιδα. Η Βέναμπλ υπήρξε, επίσης, το μοντέλο στο οποίο βασίστηκε το λογότυπο της αμερικανικής κινηματογραφικής εταιρείας Columbia Pictures. Κατέχει αστέρι στη Λεωφόρο της Δόξας στο Χόλιγουντ, για τη συνολική της προσφορά στον κινηματογράφο. Πέθανε σε ηλικία 80 ετών στο Άινταχο.
Τσαρλς Γιούντελς

Ο Τσαρλς Γιούντελς (ολλανδικά: "Charles Judels", 17 Αυγούστου 1882 - 14 Φεβρουαρίου 1969) ήταν Αμερκανό-Ολλανδός ηθοποιός. Γεννημένος στο Άμστερνταμ, εμφανίστηκε σε 137 ταινίες μεταξύ το 1915 και το 1949. Επίσης, συμμετείχε και σε ταινίες κινουμένων σχεδίων, δίνοντας τη φωνή σου σε κάποιους γνωστούς ήρωες, όπως ο Στρόμπολι και ο Αμαξάς, από την ταινία "Πινόκιο" της Disney, αλλά και στη σειρά "Looney Tunes", της Warner Bros. Πέθανε στην Καλιφόρνια, σε ηλικία 87 ετών.
Σαρλό Σαλουάι

Ο Σαρλό Σαλουάι (Charlot Salwai Tabimasmas, 1963-) είναι πολιτικός και πρώην λογιστής από το Βανουάτου, και πρωθυπουργός από τον Φεβρουάριο του 2016 ως τις 20 Απριλίου 2020.
Τηγανίτα

thumb|Τηγανίτα με μπανάνα
Η τηγανίτα είναι ένα επίπεδο, στρογγυλό και λεπτό σε πάχος έδεσμα το οποίο παρασκευάζεται με ένα είδος χυλού φτιαγμένο κυρίως από αλεύρι και νερό. Στον χυλό της τηγανίτας μπορούν επίσης να προστεθούν αυγά, γάλα και βούτυρο. Το πάχος εξαρτάται από τη συνοχή της ζύμης, η οποία επηρεάζεται από τον διογκωτικό παράγοντα (μαγειρική σόδα ή μαγιά ) που θα προστεθεί στο μείγμα. Ψήνεται σε θερμή επιφάνεια, ταψί ή τηγάνι, συνήθως με λάδι ή βούτυρο. Στη Βρετανία, οι τηγανίτες παρασκευάζονται κυρίως από ζυμάρι το οποίο δεν περιέχει διογκωτικά και μοιάζει με κρέπα. Στη Βόρειο Αμερική χρησιμοποιείται ως διογκωτικός παράγοντας το Baking powder. Η αμερικανική τηγανίτα μοιάζει πολύ με τη σκωτσέζικη. Οι τηγανίτες σερβίρονται οποιαδήποτε ώρα της ημέρας, ενώ στην Αμερική σερβίρονται κυρίως στο πρωινό γεύμα. Συνήθως συνοδεύονται με επικάλυψη ή γέμιση από μαρμελάδα, μέλι, σιρόπι σφενδάμου, φρούτα, ζάχαρη άχνη, σοκολάτα. Επίσης σερβίρονται και με αλμυρή επικάλυψη, αλατισμένο βούτυρο (για να λιώσει και να απλωθεί επάνω στην καυτή τηγανίτα), αβγά, μπέικον, τυρί ή κιμά. Στη Βρετανία, η κατανάλωση τηγανίτας ξεκίνησε συγχρόνως με το έθιμο της Καθαράς Δευτέρας και ιδίως την Καθαρή Τρίτη, επειδή άρχιζε η νηστεία της Σαρακοστής και έπρεπε να καταναλωθούν τα τρόφιμα τα οποία ήταν λιπαρά. Αρχαιολογικά στοιχεία δείχνουν ότι οι τηγανίτες είναι ίσως η παλαιότερη και πιο διαδεδομένη τροφή ακόμα και στις προϊστορικές κοινωνίες. Το σχήμα και η δομή της τηγανίτας, ποικίλλει από τόπο σε τόπο. Για παράδειγμα, η κρέπα είναι μία λεπτή τηγανίτα η οποία ψήνεται και από τις δύο πλευρές σε αντικολλητικό τηγάνι ή κρεπιέρα. Μια παραλλαγή τηγανίτας στη Νοτιοανατολική Ευρώπη ονομάζεται Palačinke και είναι μια λεπτή τηγανίτα, τηγανισμένη και στις δύο πλευρές η οποία συμπληρώνεται με μαρμελάδα, τυρί κρέμα, σοκολάτα ή αλεσμένα καρύδια, αλλά και πολλά άλλα συνοδευτικά, τόσο γλυκά όσο και αλμυρά.Τη συγκεκριμένη συνταγή μετέφεραν οι παραδοσιακοί Γερμανοί μετανάστες Pfannkuchen, όταν εγκαταστάθηκαν στις Ηνωμένες Πολιτείες, τον δέκατο όγδοο και δέκατο ένατο αιώνα.
Μάρις Κουσίνσκις

-->
O Μάρις Κουσίνσκις, (ορθότερα Κουτσίνσκις, λετ. "Māris Kučinskis") είναι Λετονός πολιτικός και πρωθυπουργός της χώρας του από τις 11 Φεβρουαρίου 2016 ως τις 23 Ιανουαρίου 2019.
Η Κυρία Παίζει Πόκερ Στο Κρεβάτι

Η Κυρία Παίζει Πόκερ Στο Κρεβάτι, αγγλικός τίτλος Poker in Bed, είναι ιταλική ερωτική κωμωδία, ταινία του 1974 που σκηνοθέτησε ο Τζουλιάνο Καρνιμέο.
40 βαθμοί στη σκιά του σεντονιού

Η ταινία με τίτλο 40 βαθμοί στη σκιά του σεντονιού είναι Ιταλική ταινία, παραγωγής 1976, διάρκειας 101' (πρωτότυπος τίτλος: 40 Gradi All'ombra Del Lenzuolo).
Ολγίν

Το Ολγίν ("Holguín", Ισπανική προφορά[olˈɣin]) είναι πρωτεύουσα της επαρχίας Ολγίν, στην ανατολική Κούβα. Είναι η τρίτη πολυπληθέστερη επαρχία μετά την Αβάνα και το  Σαντιάγο ντε Κούβα και είναι η τετάρτη μεγαλύτερη πόλη της χώρας, με 346.191 κατοίκους.
Φριτς Μπάουερ

Ο Φριτς Μπάουερ (γερμανικά: Fritz Bauer, 16 Ιουλίου 1903 - 1 Ιουλίου 1968) ήταν Γερμανός δικαστικός (εισαγγελέας) ο οποίος διαδραμάτισε σοβαρό ρόλο στην έναρξη της Δίκης του Άουσβιτς που έγινε στην Ομοσπονδιακή Δημοκρατία της Γερμανίας κατά την περίοδο 1963 - 65.
Μπραντ Ντέιβις

Ο Μπραντ Ντέιβις ("Robert Creel "Brad" Davis", 6 Νοεμβρίου 1949 - 8 Σεπτεμβρίου 1991) ήταν Αμερικανός ηθοποιός. 

Ήταν γνωστός από τον πρωταγωνιστικό του ρόλο στην ταινία του 1978 "Το Εξπρές του Μεσονυχτίου (Midnight Express)", για τον οποίο κέρδισε Χρυσή Σφαίρα ως πρωτοεμφανιζόμενος ηθοποιός, ενώ επίσης προτάθηκε και για BAFTA. Είχε σπουδάσει στην Αμερικανική Ακαδημία Δραματικών Τεχνών και στο "American Place Theater".

Ο Μπραντ Ντέιβις μεγάλωσε στη Φλόριντα και είχε έναν αδελφό που ήταν και εκείνος ηθοποιός. Σύμφωνα με δημοσιεύματα, ο ίδιος είχε υποστεί σωματική και σεξουαλική κακοποίηση και από τους δύο γονείς του, ενώ ως ενήλικας ήταν αλκοολικός και χρήστης ναρκωτικών. 

Ήταν παντρεμένος με τη Σούζαν Ντέιβις και είχαν ένα παιδί.

Ο Μπραντ Ντέιβις πέθανε σε ηλικία μόλις 41 ετών στο Λος Άντζελες, από εσκεμμένη λήψη υπερβολικής δόσης ναρκωτικών, αφού έπασχε και από AIDS και ήθελε να δώσει τέλος στη ζωή του με το δικό του τρόπο.
Αντάκια

Η Αντάκια (τουρκικά: "Antakya") είναι έδρα της επαρχίας Χατάι στη νότια Τουρκία. Βρίσκεται στην ανατολική πλευρά του ποταμού Ορόντη (τουρκ.: Asi Nehri, "Αζι-Νεχρί)", στη θέση της αρχαίας Αντιόχειας, μιας από τις σημαντικότερες πόλεις της ελληνιστικής, ρωμαϊκής και βυζαντινής περιόδου. Με την κατάλυση της Οθωμανικής Αυτοκρατορίας, στο τέλος του Α΄ Παγκοσμίου Πολέμου, η Αντάκια πέρασε στην κατοχή των Γάλλων, για να παραδοθεί το 1939 στην Τουρκία, από την Κοινωνία των Εθνών. 
μικρογραφία|Ο ποταμός Ορόντης (Αζί Νεχρί) καθώς διαρρέει την Αντάκια
Η πόλη βρίσκεται περίπου 22 χλμ από τη Μεσόγειο Θάλασσα, σε εύφορη, καλά αρδευόμενη πεδιάδα. Σήμερα έχει πληθυσμό 217.000 κατοίκους (2012), από τους οποίους οι περισσότεροι έχουν μητρική γλώσσα την Τουρκική. Ωστόσο υπάρχει και αραβόφωνη μειονότητα.

Θεωρείται πολυπολιτισμική πόλη, με δραστήριες θρησκευτικές μειονότητες Αλεβιτών και Χριστιανών Καθολικών και Ορθοδόξων, καθώς και Εβραίων, που συνυπάρχουν χωρίς ιδιαίτερα προβλήματα με τη σουνιτική πλειοψηφία. Πολλούς Τούρκους επισκέπτες ελκύει η ιδιαίτερη κουζίνα της πόλης, με πολλαπλές επιρροές από τη Μέση Ανατολή, την Κεντρική Ασία και τη Βόρεια Αφρική.
Νορδικοί Αγώνες Κλειστού Στίβου 2016

Οι Νορδικοί Αγώνες Κλειστού Στίβου 2016 ήταν η 6η διοργάνωση των Νορδικών Αγώνων Κλειστού Στίβου, που διοργανώθηκε υπό την εποπτεία της Νορδικής Ομοσπονδίας Στίβου. Η διοργάνωση πραγματοποιήθηκε στην Telekonsult Arena, στο Βέξιε, στη Σουηδία στις 13 Φεβρουαρίου του 2016. Αυτή ήταν η δεύτερη φορά που η πόλη φιλοξένησε τη διοργάνωση. Το 2013 ήταν η προηγούμενη φορά.

Στους αγώνες διεξήχθησαν δεκατρία αγωνίσματα ανδρών και γυναικών και έλαβαν μέρος αθλητές και αθλήτριες από τις 5 χώρες-μέλη της Ένωσης. Η Δανία και η Ισλανδία συμμετείχαν για δεύτερη φορά μαζί στην βαθμολογία από το 2015. 

Πρωταθλήτρια χώρα στη βαθμολογία αναδείχθηκε η Σουηδία για έκτη συνεχόμενη φορά, με 301 βαθμούς συνολικά, 146 βαθμούς και 155 βαθμούς στους άνδρες και στις γυναίκες αντίστοιχα. Την δεύτερη θέση κατέκτησε η Νορβηγία με 217 βαθμούς, 117 βαθμούς και 100 βαθμούς στους άνδρες και στις γυναίκες, και την τρίτη η Δανία και η Ισλανδία με 188.5 βαθμούς, 85 βαθμούς και 103.5 βαθμούς στους άνδρες και στις γυναίκες. Στην τελευταία θέση έμεινε για πρώτη φορά στην ιστορία της στους αγώνες η Φινλανδία με 112.5 βαθμούς, 111 βαθμούς στους άνδρες και 101.5 βαθμούς στις γυναίκες. 

Στον πίνακα των μεταλλίων στην πρώτη θέση κυριάρχησε η Σουηδία με 12 χρυσά. Την δεύτερη και την τρίτη θέση συμπλήρωσαν η Νορβηγία και η Φινλανδία και την τελευταία η Δανία με την Ισλανδία.

Στη διοργάνωση καταρρίφθηκαν δεκατρία Ρεκόρ αγώνων και πέντε Εθνικά ρεκόρ. Οι αγώνες μεταδόθηκαν από την κρατική τηλεόραση της Σουηδίας Sveriges Television.
Τόμας Βίντερμπεργκ

Ο Τόμας Βίντερμπεργκ είναι Δανός σκηνοθέτης, σεναριογράφος και παραγωγός.

Έχει γράψει θεατρικά έργα για την Εθνική Σκηνή της Αυστρίας και έχει σκηνοθετήσει βιντεοκλίπ των Metallica και των Blur.

Το 1995 συνέγραψε με τον Λαρς φον Τρίερ το μανιφέστο Δόγμα 95.
Στρούθας

Ο Στρούθας ήταν Πέρσης σατράπης κατά τη διάρκεια του Κορινθιακού Πολέμου. Το 392 π.Χ, εστάλη από τον Αρταξέρξη Β' στις Σάρδεις, αντικαθιστώντας τον Τιρίβαζο. Σύμφωνα με ιστορικές πηγές, ο Στρούθας επιτέθηκε σε περιοχές που είχαν καταληφθεί από τους Σπαρτιάτες και τους συμμάχους τους, αναγκάζοντας τους Σπαρτιάτες να στείλουν τον Θίμβρωνα στην περιοχή για να αναχαιτήσουν τις περσικές δυνάμεις. Παρά τις αρχικές του επιτυχίες, ο Θίμβρωνας και αρκετοί άνδρες του σκοτώθηκαν κατά τη διάρκεια της επίθεσης του Στρούθα. Τότε, τη θέση του Θίμβρωνα ανέλαβε ο Διφρίδας, ο οποίος αναδιοργάνωσε τον στρατό και επιτέθηκε στην επικράτεια του Στρούθα, έχοντας μάλιστα αιχμαλωτίσει και τον γαμπρό του. Το 380 π.Χ, για άγνωστους λόγους, αντικαταστάθηκε από τον Τιρίβαζο και το όνομα του δεν εμφανίστηκε ξανά σε ιστορικές πηγές.
Βασίλης Μπρατσιάκος

<br>

Ο Βασίλης Μπρατσιάκος γεννημένος στις 17 Αυγούστου 1970 στην Χαλκίδα, είναι Έλληνας πρώην καλαθοσφαιριστής και νυν προπονητής.
Cause for Conflict

Cause for Conflict είναι ο τίτλος του έβδομου στούντιο άλμπουμ του γερμανικού thrash metal συγκροτήματος Kreator, το οποίο κυκλοφόρησε τον Ιούλιο του 1995 μέσω της δισκογραφικής εταιρείας "GUN Records".

Αυτός είναι ο μοναδικός δίσκος του συγκροτήματος στον οποίο δεν παίζει τα τύμπανα ο Γιούργκεν "Ventor" Ρέιλ, έχοντας δώσει την θέση του στον Τζο Κανγκελόσι. Οι ηχογραφήσεις του πραγματοποιήθηκαν στα "Ocean Studios" του Μπέρμπανκ της Καλιφόρνια και η μίξη στα "Scream Studios".

Στην ιαπωνική έκδοση του άλμπουμ περιλαμβανόταν το κομμάτι ""State Oppression", το οποίο ήταν διασκευή στο ιταλικό hardcore punk συγκρότημα Raw Power.

Οι κριτικές για το "Cause for Conflict"" υπήρξαν μέτριες, με το "Allmusic" να το βαθμολογεί με τρία αστέρια με άριστα τα πέντε, το "Sputnik Music" με μέσο όρο βαθμολογιών 3 / 5 και το "Metal Archives" με 70%.
Παναγιώτης Ποικιλίδης

Ο Παναγιώτης Ποικιλίδης (1965 -23 Μαΐου 2014) ήταν Έλληνας αθλητής της πάλης. Συμμετείχε σε τέσσερις Ολυμπιακούς Αγώνες και σε ισάριθμα παγκόσμια πρωταθλήματα.
Ροζέττα Πρότζεκτ

Το Ροζέττα Πρότζεκτ (αγγλικά: "Rosetta Project") είναι εγχείρημα του οργανισμού Long Now Foundation (δημόσιου, μη κερδοσκοπικού οργανισμού, ιδρύθηκε το 1996 και έχει ως βάση του το Σαν Φρανσίσκο), που έχει ως στόχο να συλλέξει όλες τις γλώσσες που σήμερα κινδυνεύουν να εξαφανιστούν. Αυτή η βάση δεδομένων εκφράζεται με συμβολικό τρόπο στη δημιουργία μιας νέας "Στήλης της Ροζέττας". 

Στη δεκαετία του 2000 κατά πάσα πιθανότητα υπήρχαν ακόμα περίπου 7.000 ομιλούμενες γλώσσες παγκοσμίως συμπεριλαμβανομένων και των διαλέκτων. Το περιοδικό "Ο Εθνολόγος: Γλώσσες του κόσμου" δημοσίευσε μια σχετική λίστα σε έναν από τους τελευταίους τόμους του. Σύμφωνα με τους μελετητές του θέματος, προβλέπεται ότι σε μία-δύο γενεές θα έχουν εξαφανιστεί, χωρίς να αφήσουν ίχνη, περίπου πεντακόσιες από αυτές τις γλώσσες. Οι γλωσσολόγοι και οι εθνολόγοι θεωρούν πιθανό πως, από το σύνολο των 7.000 γλωσσών, οι μισές δεν θα ομιλούνται ως το τέλος του 21ου αιώνα. Βασιζόμενοι στα δεδομένα αυτά, μια ομάδα επιστημόνων (γλωσσολόγοι, εθνολόγοι, μηχανικοί) έρχονται σε συμφωνία, ενώνοντας τις δυνάμεις και τις γνώσεις τους, με σκοπό να σχεδιάσουν διαφόρων ειδών παγκόσμια πρότζεκτ, με τα οποία θα καταφέρουν να διασώσουν τις γλώσσες που τελούν υπό εξαφάνιση. Ένα από τα προαναφερθέντα πρότζεκτ είναι αυτό της "νέας" "Στήλης της Ροζέττας".
Κωνσταντίνος Λαγουδάκης

Ο Κωνσταντίνος Λαγουδάκης (1874 - Μάρτιος 1941)) ήταν Έλληνας γιατρός και πολιτικός. Διετέλεσε αρχικά πληρεξούσιος και στη συνέχεια βουλευτής Ρεθύμνης.
NGC 5662

thumb|right|250px|NGC 5662
Το NGC 5662 είναι ανοικτό σμήνος τύπου II3m στον αστερισμό Κένταυρο. Ο σχηματισμός είναι σχετικά χαλαρός και οι αστέρες του διάσπαρτοι. Έχει φαινόμενη διάμετρο 29 λεπτά της μοίρας και φαινόμενο μέγεθος +5,50. Απέχει περίπου 2.600 έτη φωτός από το Ηλιακό Σύστημα και έχει διάμετρο 19 ετών φωτός. Αποτελείται από 80 περίπου αστέρες, η ηλικία των οποίων εκτιμάται στα 80 εκατομμύρια χρόνια. Φωτεινότερος εξ αυτών είναι ο HD 127753 με φαινόμενο μέγεθος 7,1

Ο Γάλλος αστρονόμος Νικολά-Λουί ντε Λακάιγ (Nicolas Louis de Lacaille) ανακάλυψε το σμήνος το 1751.
Σάββας Καμπερίδης

Ο Σάββας Καμπερίδης (Θεσσαλονίκη, 10 Αυγούστου 1978), είναι Έλληνας πρώην καλαθοσφαιριστής και νυν προπονητής, στην ομάδα του Άρη Θεσσαλονίκης.
Επαμεινώνδας Καββαδίας

Ο Επαμεινώνδας Καββαδίας (Αθήνα, 1 Ιανουαρίου 1886 - 10 Απριλίου 1965), του Παναγιώτη, υπήρξε Έλληνας αξιωματικός του Ναυτικού και πολιτικός. Τιμήθηκε με πολλά μετάλλια και παράσημα, ανάμεσα στα οποία και ο Πολεμικός Σταυρός Α΄ και Β΄ Τάξης.
Θωμάς Ασάνης Παλαιολόγος

Ο Θωμάς Ασάνης Παλαιολόγος (, , γεννημένος στην διάρκεια του 15ου αιώνα και αποβιώσας, πιθανώς, το 1523) ήταν εξέχων Βυζαντινός εξόριστος στο Βασίλειο της Νάπολης στις αρχές του 16ου αιώνα. Απόγονος δύο αυτοκρατορικών δυναστειών, των Παλαιολόγων του Βυζαντίου και των Ασέν της Βουλγαρίας, ο Θωμάς Ασάνης Παλαιολόγος ήταν ενεργός στον αγώνα κατά τον Οθωμανών στον ελλαδικό χώρο. Προ του 1506, μετεγκαταστάθηκε στην Ιταλία, όπου και ήταν ο δωρητής του ποσού που απαιτείτο για την ανέγερση μίας Ανατολικής Ορθόδοξης Εκκλησίας στη Νάπολι.
Σπύρος Σίμος

Ο Σπύρος Σίμος (1868 - 14 Φεβρουαρίου 1935) ήταν Έλληνας δημοσιογράφος και πολιτικός, που διατέλεσε βουλευτής Άρτας και Ιωαννίνων.
Πύργος του Λεχουρίτη

Ο Πύργος του Λεχουρίτη είναι οχυρή μεταβυζαντινή κατοικία που ανήκε στον οπλαρχηγό Γεώργιο Λεχουρίτη (Παπαδόπουλο) και βρίσκεται στο χωριό Λεχούρι 43 χιλιόμετρα νοτιοδυτικά των Καλαβρύτων. Σήμερα σώζεται σε άριστη κατάσταση και ένα τμήμα του λειτουργεί σαν ιστορικό και λαογραφικό μουσείο.

Η ιστορία του πύργου ξεκινά το 1740, όταν ο Αναγνώστης Λεχουρίτης διορίστηκε ως μοραγιάνης από τους Τούρκους. Τότε αποφασίστηκε το χτίσιμο του πύργου που τελικά ολοκληρώθηκε το 1790. Κατά τη διάρκεια της Επανάστασης στον πύργο αυτό έμεινε έγκλειστος (ως αιχμάλωτος) ο Τούρκος διοικητής των Καλαβρύτων Ιμπραήμ Αρναούτογλου μαζί με την κόρη του Αϊσέ μετά την απελευθέρωση των Καλαβρύτων στις 21 Μαρτίου του 1821. Το 1840 επισκέφτηκαν το Λεχούρι ο βασιλιάς Όθωνας με την βασίλισσα Αμαλία προκειμένου να γνωρίσουν από κοντά τον τότε ιδιοκτήτη του πύργου οπλαρχηγό Γεώργιο Λεχουρίτη. Το 1854 ο Γεώργιος Λεχουρίτης προσβλήθηκε από χολέρα και πέθανε. Από τότε ο πύργος έμεινε ακατοίκητος μέχρι το 1905 που αγοράστηκε από τον Ανδρέα Πορετσάνο. Το 1990 ο πύργος ανακαινίστηκε πλήρως και ένα τμήμα του μετατράπηκε σε ιστορικό και λαογραφικό μουσείο.
Ηλιάνα Ιακωβίδου

Η Ηλιάνα Ιακωβίδου (25 Μαρτίου 1995, Θεσσαλονίκη) είναι Ελληνίδα διεθνής αθλήτρια πετοσφαίρισης, η οποία αγωνίζεται με τη φανέλα του Άρη Θεσσαλονίκης στο Πρωτάθλημα Βόλεϊ Λιγκ της Ελλάδας ως λίμπερο.
Δημοκρατία και Ελευθερία

Η Δημοκρατία και Ελευθερία (καταλανικά, Democràcia i Llibertat) ήταν καταλανικός πολιτικός συνασπισμός που παρουσιάστηκε στις Ισπανικές εκλογές Δεκεμβρίου 2015, κατακτώντας οκτώ έδρες στο Ισπανικό Κοινοβούλιο και έξι στην Ισπανική Γερουσία. Προέκυψε από τη συνεργασία του κόμματος Δημοκρατική Σύγκλιση της Καταλονίας και των Δημοκρατών της Καταλονίας, αποτελούμενο από πρώην μέλη της Δημοκρατικής Ένωσης της Καταλονίας που συμμετείχαν έως το 2015 στον τέως πολιτικό σχηματισμό, Σύγκλιση και Ένωση, και την Ανασύνταξη, ενώ ιδεολογικά ταυτιζόταν με τον καταλανικό εθνικισμό και την επιδίωξη της ανεξαρτητοποίησης της Καταλονίας. Επικεφαλής του συνασπισμού που έχει προσωρινό χαρακτήρα και λειτούργησε αποκλειστικά και μόνο για τις παραπάνω εκλογές είναι ο πολιτικός Φρανσέσκ Ομς. Στις επαναλληπτικές εκλογές του Μαΐου 2016, τα κόμματα που τον αποτελούσαν παρουσιάστηκαν ξεχωριστά.
Ελένη Ζέτου

Η Ελένη Ζέτου είναι Ελληνίδα πρώην διεθνής πετοσφαιρίστρια, η οποία γεννήθηκε στην Θεσσαλονίκη και αγωνίστηκε στην ομάδα του Άρη από το 1972 ως το 1985.
NGC 3185

Ο NGC 3185 είναι σπειροειδής γαλαξίας στον αστερισμό Λέοντα. Τον ανακάλυψε ο αστρονόμος Ουίλιαμ Πάρσονς (William Parsons) το 1850 με το περίφημο τηλεσκόπιο του που ονομάζονταν "Λεβιάθαν".
Γιάννης Στάνκογλου

Ο Γιάννης Στάνκογλου (Θούριο Ορεστιάδας, 10 Ιανουαρίου 1974) είναι Έλληνας ηθοποιός και παλαίμαχος ποδοσφαιριστής.
Λούκας φαν Λέιντεν

Ο Λούκας φαν Λέιντεν (φλαμανδικά: "Lucas van Leyden" (1494 - 8 Αυγούστου 1533) αναφερόμενος επίσης και ως Lucas Hugensz ή και Lucas Jacobsz, ήταν Ολλανδός ζωγράφος και χαράκτης. Ήταν ανάμεσα στους πρώτους Φλαμανδούς καλλιτέχνες που εισήγαγαν τη θεματολογία της καθημερινότητας στα έργα τους ενώ, εν γένει, θεωρείται ιδιαίτερα προικισμένος χαράκτης.
Οι Ελέφαντες Θυμούνται

Οι Ελέφαντες Θυμούνται - "(Elephants Can Remember)" είναι αστυνομικό μυθιστόρημα γραμμένο από την Άγκαθα Κρίστι. Πρωτοεκδόθηκε το 1972.

Πρωταγωνιστεί ο Βέλγος ντετέκτιβ της, Ηρακλής Πουαρό, και η συνεργάτιδά του Αριάδνη Όλιβερ. Αυτό είναι το τελευταίο βιβλίο που εμφανίζονται και οι δύο, αλλά εκδοτικά ο Πουαρό επανεμφανίστηκε στην "Αυλαία", που είχε γραφτεί την δεκαετία του 1940, αλλά εκδόθηκε τελευταίο. Το βιβλίο έχει να κάνει με θέματα μνήμης.
Περικλής Κάβδας

Ο Περικλής Κάβδας (Καλαμάτα, 1894 - 30 Ιουνίου 1967), του Παναγιώτη ήταν Έλληνας στρατιωτικός και υπουργός.
Μίλα της

To Μίλα της (ισπανικά: Hable con ella) είναι ισπανική δραματική ταινίας του 2002, σε σενάριο και σκηνοθεσία Πέδρο Αλμοδόβαρ. Πρωταγωνιστούν ο Χαβιέ Κάμαρα, η Λεονόρ Γουάτλινγκ, ο Ντάριο Γκραντινέτι και η Ροσάριο Φλόρες. Η ταινία πραγματεύεται το πώς δύο άντρες, με γνώμονα τη μοναξιά, συνδέονται με βαθιά φιλία, όταν συναντιούνται στο νοσοκομείο, όπου ο καθένας έχει εκεί σε κώμα την αγαπημένη του.

Η γενική απήχηση της ταινίας ήταν θετική, ιδιαίτερα  στο εξωτερικό, όπου απέσπασε σημαντικά βραβεία όπως το Όσκαρ καλύτερου πρωτότυπου σεναρίου, τη Χρυσή Σφαίρα καλύτερης ξενόγλωσσης ταινίας και BAFTA της καλύτερης μη αγγλόφωνης ταινίας. Θεωρείται μία από τις σπουδαιότερες ταινίες του 21ου αιώνα.
Νικόλαος Τσάκος

Ο Νικόλαος Τσάκος (Αθήνα, 1963) είναι εφοπλιστής. Είναι ο Ιδρυτής, Πρόεδρος και Διευθύνων Σύμβουλος της "Tsakos Energy Navigation ( TEN ) Limited", μιας εταιρείας η οποία είναι η μακροβιότερη Ελληνική εταιρία στο Αμερικανικό χρηματιστήριο.
Όαση Σίβα

thumb|250px|Άποψη της όασης
H Όαση Σίβα (Σίβι: Isiwan/ⵉⵙⵉⵡⴰⵏ, αραβικά: واحة سيوة‎ Wāḥat Sīwah, IPA: [ˈwæːħet ˈsiːwæ]) γνωστη και ως Όασις Άμμωνος Ρα, είναι όαση στην Αίγυπτο, κοντά στο βαθύπεδο Κατάρα, στη Λιβυκή έρημο. Απέχει περίπου 50 χιλιόμετρα από τα σύνορα με τη Λιβύη και 560 από το Κάιρο. Είναι ένας από τους πιο απομονωμένους οικισμούς της Αιγύπτου. Έχει μήκος περίπου 10 χιλιόμετρα και πλάτος 5-6 χιλιόμετρα. Στην όαση κατοικούν σύμφωνα με την απογραφή του 2006 21.693 άνθρωποι, κυρίως Βέρβεροι, οι οποίοι έχουν αναπτύξει ένα μοναδικό πολιτισμό και ξεχωριστή γλώσσα της οικογένειας των βερβερικών γλωσσών, η οποία αποκαλείται Σίβι. 

Μέσα στην όαση ξεχωρίζουν δύο υψώματα, στα οποία υπήρχαν το αρχαίο φρούριο, και τρία χιλιόμετρα ανατολικά το μαντείο του Άμμωνα, ενώ ακόμη πιο ανατολικά βρισκόταν ο ναός του Άμμωνα, από τον οποίο σώζεται σήμερα μόνο ένας τείχος, και το «λουτρό της Κλεοπάτρας». Λόγω του αρχαίου μαντείου, η όαση ήταν γνωστή ως Αμμώνιο. Τα ερείπιά του είναι δημοφιλής τουριστικός προορισμός.

Στο γόνιμο έδαφος της όασης καλλιεργούνται χουρμαδιές και ελιές, ενώ στην οικονομία συνεισφέρει και η καλαθοπλεκτική. Ο τουρισμός έχει αρχίσει να αναπτύσσεται από τη δεκαετία του 1980 και μετά.
Αχιλλέας Μπουντουβής

Ο Αχιλλέας Μπουντουβής (1932-1986), του Βασιλείου, ήταν Έλληνας πολιτικός από την Ηλεία. Εξελέγη βουλευτής το 1977 και νωρίτερα ήταν διοικητής του ΟΑΕΔ. Πέθανε σε δυστύχημα στη Θεσσαλονίκη λίγες ώρες μετά την εκλογή του στην Κεντρική Επιτροπή της Νέας Δημοκρατίας.
Ο Μπάρνι και οι φίλοι του

Ο Μπάρνι και οι φίλοι του είναι ο τίτλος Αμερικανικής επιμορφωτικής σειράς. Δημιουργήθηκε από τον Σέριλ Λιτς και ο βασικός της χαρακτήρας είναι ο Μπάρνι, ένας μοβ ανθρωπόμορφος τυραννόσαυρος ρεξ, ο οποίος έρχει την ικανότητα να μεταβιβάζει εκπαιδευτικά μηνύματα με τραγούδια και συνήθεις χορούς με μια φιλικά οπτιμιστική διάθεση.
Τζέιμς Μέρεντιθ

Ο Τζέιμς Μέρεντιθ ("James Howard Meredith", 25 Ιουνίου 1933) είναι Αμερικανός ακτιβιστής, συγγραφέας, πολιτικός σύμβουλος και βετεράνος της πολεμικής αεροπορίας.
Ζωγραφική της ολλανδικής Χρυσής Εποχής

Ως Ζωγραφική της ολλανδικής Χρυσής Εποχής χαρακτηρίζεται η ζωγραφική των δημιουργών της ολλανδικής Χρυσής Εποχής, περιόδου της ολλανδικής ιστορίας που καταλαμβάνει το μεγαλύτερο μέρος του 17ου αιώνα και εκτείνεται για ένα διάστημα και πέρα από το τέλος του Ογδοηκονταετούς πολέμου (1568–1648) της ολλανδικής ανεξαρτησίας.

Η νεαρή Ολλανδική Δημοκρατία ήταν το πλέον ακμάζον κράτος στην Ευρώπη της εποχής, ηγετικό στο ευρωπαϊκό εμπόριο, τις επιστήμες και τις τέχνες. Οι βόρειες ολλανδικές επαρχίες, που απάρτιζαν το νέο κράτος, είχαν, παραδοσιακά, ήσσονος σημασίας καλλιτεχνικά κέντρα σε σχέση με τις πόλεις της Φλάνδρας στον νότο και οι ανακατατάξεις και οι μεγάλης κλίμακας μεταφορές πληθυσμού λόγω του πολέμου καθώς και η απότομη διακοπή με τις παλαιές μοναρχικές και Καθολικές πολιτιστικές παραδόσεις σήμαιναν ότι η ολλανδική τέχνη όφειλε να ανακαλύψει εκ νέου και ριζικά τον εαυτό της, προσπάθεια που επιχειρήθηκε και στέφθηκε από μεγάλη επιτυχία.

Αν και η ζωγραφική της ολλανδικής Χρυσής Εποχής συμπίπτει εν γένει με την ευρωπαϊκή περίοδο της ζωγραφικής του μπαρόκ, και συχνά επιδεικνύει πολλά χαρακτηριστικά της, εν τούτοις της λείπουν η εξιδανίκευση και η αγάπη για το μεγαλείο, τυπικά χαρακτηριστικά της τέχνης του μπαρόκ, περιλαμβανομένης και της φλαμανδικής σχολής του μπαρόκ. Τα περισσότερα έργα, μαζί με αυτά για τα οποία η εποχή είναι περισσότερο γνωστή, ανακλούν τις παραδόσεις του λεπτομερούς ρεαλισμού, κληροδότημα της πρώιμης φλαμανδικής ζωγραφικής.

Ένα ιδιαίτερο χαρακτηριστικό της περιόδου είναι ο πολλαπλασιασμός των διακριτών θεμάτων στη ζωγραφική, με την πλειονότητα των καλλιτεχνών να παράγουν το μεγαλύτερο μέρος του έργου τους έτσι ώστε να ανήκει σε ένα από αυτά. Η πλήρης ανάπτυξη αυτής της εξειδίκευσης είναι με σαφήνεια ορατή κατά τα τέλη της δεκαετίας του 1620 και κατά την περίοδο που τελειώνει με τη γαλλική εισβολή του 1672 (Rampjaar), και αποτελεί τον πυρήνα της ζωγραφικής κατά τη Χρυσή Εποχή.
Δημήτριος Κάκκαβος

Ο Δημήτριος Κάκκαβος του Νικολάου (και Κάκαβος, 1870 - 2 Μαρτίου 1960) ήταν Έλληνας στρατιωτικός και μετά την αποστρατεία του πολιτευτής. Υπηρέτησε ως βουλευτής Θεσσαλονίκης και ως αντιπρόεδρος της Βουλής.
Φράνκι Ντάρο

Ο Φράνκι Ντάρο ("Frankie Darro", 22 Δεκεμβρίου 1917 - 25 Δεκεμβρίου 1976) ήταν Αμερικανός ηθοποιός και κασκαντέρ. Την καριέρα του την ξεκίνησε από την παιδική ηλικία, σε βουβές ταινίες, κάνοντάς το ντεμπούτο του σε ηλικία μόλις 6 ετών, και σταδιακά απέκτησε κάποιους κύριους ρόλους, κυρίως σε ταινίες δραματικές, γουέστερν, περιπέτειες και κωμωδίες, αργότερα, όμως, έγινε καρατερίστας και ηθοποιός φωνής. Είναι γνωστός για τον ρόλο του στην ταινία "Πινόκιο", του 1940, ως ο φίλος του πρωταγωνιστή Λάμπογουϊκ.
Scenarios of Violence

Scenarios of Violence είναι ο τίτλος της συλλογής τραγουδιών του γερμανικού thrash metal συγκροτήματος Kreator, η οποία κυκλοφόρησε τον Μάρτιο του 1996 μέσω της δισκογραφικής εταιρείας "Noise Records".

Η συλλογή περιλαμβάνει κομμάτια από την περίοδο 1987 - 1992, κατά την οποία κυκλοφόρησαν οι δίσκοι ""Terrible Certainty", "Extreme Aggression", "Coma of Souls" και "Renewal"", ενώ συμπεριλήφθηκαν και δύο πρώην ακυκλοφόρητα κομμάτια. Οι ζωντανές ηχογραφήσεις προέρχονται από το "Dynamo Club" του Αϊντχόβεν, το 1988.

Οι κριτικές για το "Scenarios of Violence" υπήρξαν μέτριες προς αρνητικές, με το "Allmusic" να το βαθμολογεί με τρία αστέρια με άριστα τα πέντε, το "Sputnik Music" με μέσο όρο βαθμολογιών 3,3 / 5 και το "Metal Archives" με 30%.
Outcast

Outcast είναι ο τίτλος του όγδοου στούντιο άλμπουμ του γερμανικού thrash metal συγκροτήματος Kreator, το οποίο κυκλοφόρησε στις 22 Ιουλίου 1997 μέσω της δισκογραφικής εταιρείας "GUN Records".

Με αυτό το άλμπουμ, οι Kreator εισήγαγαν industrial και gothic στοιχεία στον ήχο τους. Στο συγκρότημα επέστρεψε ο ντράμερ Γιούργκεν "Ventor" Ρέιλ, ενώ ο κιθαρίστας Τόμι Βέτερλι αντικατέστησε τον Φρανκ Γκόστζικ.

Οι κριτικές για τον δίσκο υπήρξαν μέτριες, με το "Allmusic" να το βαθμολογεί με 2,5 / 5 αστέρια, το "Sputnik Music" με μέσο όρο βαθμολογιών 2,8 / 5 και το "Metal Archives" με 58%.
Δημοκρατία του Σαιν-Μαλό

Η Δημοκρατία του Σαιν-Μαλό ήταν μία σύντομη περίοδος της ιστορίας του Σαιν-Μαλό, στην διάρκεια της οποίας η πόλη αυτή αποτέλεσε κρατίδιο. Η ανεξαρτησία της απέναντι στο Στέμμα της Γαλλίας διακηρύχτηκε στις 11 Μαρτίου 1590, σε μία εποχή κατά την οποία η οικονομική ευμάρεια ήταν μεγάλη και συνδεόταν με τις εξερευνητικές αποστολές, ενώ, αντιθέτως, οι συχνοί εμφύλιοι πόλεμοι που ελάμβαναν χώρα είχαν ως συνέπεια την αποδυνάμωση της κεντρικής εξουσίας. Η ανεξαρτησία αυτή διήρκεσε έως το 1594. Θεωρείται αρκετά πιθανό από την περίοδο εκείνης της Δημοκρατίας να προήλθε και το συνθηματικό της πόλης, «Ni Français, ni Breton, Malouin suis.» («Ούτε Γάλλος, ούτε Βρετόνος, είμαι Μαλουέν [κάτοικος του Σαιν-Μαλό]») ή στην δημοφιλέστερη εκδοχή του, στην διάδοση της οποίας έχουν συμβάλει σημαντικά και οι σύγχρονοι τουριστικοί οδηγοί, « Malouin d'abord, Breton ensuite... et Français s'il en reste».
Σακελλάρης Καμπούρης

Ο Σακελλάρης Καμπούρης (Κάλυμνος, Ιούλιος 1965), είναι Έλληνας ποιητής και λογοτέχνης.